AYAGNIQARRAAMI 


Qanemci Cat Piurcimallratnek 
| eager nat Agayutem ellarpak” nuna-llu piliagell- 
.A ruak. ?Nuna-llu eluciinani imaunani-llu. Tang 'erem 
mer’em-llu caqumaluku. Agayutem-llu anernera? pekluni 
anugerpagtun mer'em qaingakun; *Tua-llu Agayun aler- 
quigug, “Tanqigtangli” Tangik-llu piurrluni. *Agayutem-llu 
tanqik tangrramiu assikaa: Ellin-llu avtak tanqik tan’ geq-llu. 
"Aciraa-llu tangik ernermek, tan’geq-llu unugmek; atakuq 
pelluggaartelluku unuakurtug tua-i tauna erenret ciuqliat. 
“Tuamta-llu Agayun qanertuq, “Qilakutartangli tumar- 
nermek mer'ek akuliik, avvlukek malruurrlukek mer'ek.” 
7Agayutem-llu piliagaa qilakutaq mer'ek avvlukek, aipaa 
qilakutam acianun, aipaa-llu quliinun. Tuaten-llu ellirluni. 
SPagna-llu qilakutaq piliagellni aciraa qilagmek. Atakuq 
pelluggaartelluku unuakurtug, waniwa erenrem aipaa. 
"Tuamta-llu Agayun qanertuq, “Mer'et quyurrlit mer'em 
aciani ataucimun, kinertellria-llu alairli.” Tuaten-llu ellirluni. 
'OKinertellria-llu aciraa nunamek. Mer’et-llu quyunggalriit 
acirluki imarpignek. Agayutem-llu tangrraa assirluni. UTua- 
llu Agayun qanertuq, “Nuna naugili, ayugenrilngurnek 
naugiluni, naunrarnek naucetaarkalegnek, napanek acsangtu- 
linek acsait qumilegnek naucetaarkameggnek, ayuqmeggnek 
naugiarkauluteng nunami.” Tuaten-llu ellirluni. !*Nuna-llu 
naugiuq naunrarnek, napanek acsangtulinek naucetaarka- 
legnek ayuqmeggnek naugiarkauluteng. Agayutem-llu 
tangrraa assirluni. '3Atakuq peluggaartelluku unuakurtug, 
waniwa erenret pingayuat. 
#Tuamta-Ilu Agayun qanertuq, “Qilak tanqigcetellrianek 
pitangli avegluku erneq unugmek. Nallunailkutauvkarluki 
cali-Ilu nasvagluku allakaumallrat uksum, kiagem, erenrem, 


“1.1 Ayagniqarraami . . . ellarpak, or Ayagniqarraami piliaqellrua 
ellarpak; Agayutem ayagnillra piliagellermini ellarpak. 21.2 or Pinia 
Agayutem; anuqa Agayutmek; iillanargelria anuga 

1.3 2 Co 4.6 1.6-8 2 P 3.5 

allrakut, agayunerpiit-llu.” !°Tanqiulit pagaani, nuna tanqig- 
mek ciqinqerluku.” Tuaten-llu ellirluni. 'SAgayun-llu piliuq 
malrugnek angtuagnek tangiignek. Akerta piliagaa 
tanqiusgelluku ernermun, iraluq-llu tangiusqelluku unugmun. 
Agyat-llu cali piliaqluki. ''Tanqiusqelluku aipaa ernermun 
aipaa-llu unugmun, 'Savvlukek tan’geq tangik-llu. Agayutem 
tangrraa assirluni. '?Atakuq peluggaartelluku unuakurtug, 
waniwa erenret cetamiit. 

2°Tuamta-llu Agayun alerquiguq, “Mer'et pitanglit 
amllernek ayugenrilngurnek unguvalrianek, ella-llu yaquleg- 
tangli.” ?!Agayun piliug angelrianek unguvalrianek allanek- 
llu imarpigmiutarnek, imarpik imangevkarluku ayugen- 
rilngurnek unguvalrianek. Agayun-llu piliug ayuqenril- 
ngurnek yaqulegnek. Agayutem tangrraa assirluni. 
22 Atawaqaasqai qanerluni, “Irnikici amlleriinarluci imarpiit 
imirluki, yaqulget-Ilu amllerilit nunam gaingani.” 23Atakuq 
pelluggaartelluku unuakurtug, waniwa erenret tallimiit. 

24Tuamta-llu Agayun qanertuq, “Nunam qaingani pitangli 
ayugenrilngurnek unguvalrianek: qunguturanek, cali-llu 
angelrianek mikellrianek-Ilu ungungssinek.” Tuaten-llu ellir- 
luni. “Agayutem tamalkuita piliagai, tangrrai-llu assirluteng. 

2°Cali Agayun qanertuq, “Yugnek pililta wangkucicetun 
ayugqellrianek. Ataniumastekaitnek unguvalriarin? nunam, 
ellam, imarpiim-llu.” 27Agayun piliug yugnek ellmitun 
ayugelrianek, arnauluki angutnguluki-llu elliin piliagellrui. 
28A gayutem-llu atawaqaasqai qanrulluki, “Irnikici amlle- 
riinarluci nuna yirluku atanirturluku-llu. Ataniumakiciki-llu 
unguvalriari nunam, ellam, imarpiim-llu.” 2°Tua-llu 
Agayutem yuut ganrutai; “Tangerrluku cikiramci nauce- 
taarkalegnek naunrarnek, napanek acsangtulinek, acsait nau- 
cetaarkameggnek qumilegnek negkagesqgelluki. *°Taugaam 
nunam ungungssii mikellriit angelriit-llu, yaquigi-llu, ciki- 
ranka negkaitnek makunek nunam naunrainek cuyalegnek. 


“1.14 or Agayunerpiit, wall’u piyarait 41.26 Ataucimi ak 'allarmi 
mumigtarmi ungungssit qunguturat yuilqurmiutaat-llu; Hebrews-aacetun 
\rb qunguturat ungungssit qunguturat tamalkuan-llu nuna 

1.26 1 Co 11.7 1.27 Mt 19.4; Mk 10.6 1.28 Gn 5.1-2 

Tuaten-llu ellirluni. 7!Agayutem tangrrai piliallni tamalkuita 
assikluki-llu cakneq. Atakuq pelluggaartelluku unuakurtuq, 
waniwa erenret arvinelgat. 


2 [Qilak nuna-llu qaqituk, tamaanelnguut-llu tamarmeng. 
2Erenret malrunelgatni Agayutem caliani qaqicimariamiki 
mernuinercirtuq. *Agayutem-llu erneq tauna caliaminek aru- 
laillni atawagercetaa allakarluku-llu ernerni piunrurrluku. 
Tua-i-wa Agayun mernuinercillruami tuani ernermi qaqi- 
camiki piliagelln1.” 


Naucetaarvik Eden-aaq 

4Waniwa gqaillun piliaqumallra qiliim nunam-llu. 
Atanrem/ Agayutem piliagellermini nuna qilak-lIlu, 3naulriar- 
tangqeqsaitellruuq naucetaarkat-llu naugaagsaunateng, tua- 
i-wa Atanrem Agayutem ellallirceteksailaku naucecilyur- 
tetaunani-llu. “Meq ulvelartug nunam acianek nuna mirluku. 

7Ataneq Agayun urr’armek tegulluni nunamek” piliagaa, 
cupluku-llu qengagken’ gun unguvanarqelriamek anernermek, 
yuk-llu anertegelriaruluni yuurrluni. SAtaneq Agayun nau- 
cetaarviliug Eden-aami calaralirnermi; tuavet-llu elliluku 
angun piliallni. °Atanrem Agayutem nauvkarai tangssunar- 
qelriit ayugenrilnguut napat, acsangtulit neryunargelrianek. 
Cali-llu naucetaarviim qukaani napatanggertuq yugnek ungu- 
vavkariyugngalriamek akwarpak, aipanggerrluni-llu napamek 
nallunrirceciyugngalriamek assiilngurmek assilriamek-llu.” 

10Kuigem qurrlulriim Eden-aami mertelaraa naucetaarvik. 
Tuaken kuik avtuq cetamaurrluni. !!Ciuqliq atengqertuq 
Pishon-amek qiptaarluni Havilah-m nuniin avatiinun suulu- 
taartalegmun. !?Tamatum-llu suulutaara assilriaruuq. Teggal- 
quqegtaaranggerrluni-llu, cali-llu nurnalrianek tepkegcautnek. 


“2.3 or ernermi taumi gagitellruamiu ellarpak piliallni. 8 72.4 Hebrew-cetun 
igani igausngalria Yahweh mumigcimaaqluni Jehovah, ukuni kalikarni apru- 
malartug Ataneq, Igat angenritgun ayagnenggerraqluni allat kass'atun igau- 
malriit piciryaraat maliggluku. £2.7 nuna yuk: Hebrew-cetun qaneryarak 
“yuk” “nuna-llu” ayuqlutek nepenggertuk. 2.9 or nallunrillra assilriim 
wall 'u assiilnguum, wall 'u cam tamalkuan 

2.2 He 4.4, 10 2.2823 Ex 20.11 2.7 1 Co 15.45 2.9 Rev 2.7, 22.2,14 

13Kuigem aipaa Gihon-amek atengqertuq. Kush-am' nuniikun 
tamalkuan qurrlurluni. '“Pingayuat kuiget atengqertuq Tigris- 
aamek, Assyria-m calaralirnerani uitaluni. Cetamiit-llu kuiget 
atenggerrluni Euphrates-amek. 

I5Atanrem Agayutem elkartaa angun Eden-aam naucetaar- 
vianun naungigcarluku aulukesqelluku. '°Agayutem qanrutaa, 
“Piyugtacirpetun neryugngauten napat acsaitnek nauce- 
taarviim iluani. ''Taugaam napamek nallunrirnargellriamek 
assilriamek assiilngurmek-llu’ neryaqunak. Nerkuvet tuani 
ernermi nerrlerpeni tuquciquten. ” 

18Ataneq Agayun qanertug, “Assinrituq angutem 
kiimetlerkaa; aiparkaanek piliciqua ikayurtekniaraa.” '?Tua-i 
Atanrem Agayutem nunamek tegutaqluni piliaqai tamalkuita 
ungungssit yaqulget-llu. Angutmun-llu ayaulluki paq- 
nayugluni camek acillerkaitnek. Tuani-llu acillrinek ateng- 
luteng. 2oTaum angutem acirai ungungssit yaqulget-llu 
tamalkuita; taugaam iliitnek nalaqutenrituq angutmun 
ikayurkarnilriamek. 

21Atanrem-llu Agayutem angun qavarcetaa mamtul- 
riamek, gavallrani-llu tegulluni tulimain iliitnek, mamlluku- 
llu nunallra. ??Tulimag-llu aturluku arnamek piliuq, 
iluvaulluku-llu angutmun. 23Angun qanertuq, “Nutaan wiinga 
ayugengua, piliaqumalriamek enemnek kememnek-llu. 
Arnamek aterpagcimaciquq, angutmek tegumiumi.’* 24Man'a 
pitekluku angutem unitarkaugak angayuqaagni nepinga- 
vikluku-llu nuliani, kememegnegun atauciurrlutek. 

25Tamarmek angun nuliani-llu matangqang’e’rmek kas- 
nguyunrituk. 

| Angutem Niitenritellra 

3 ITaugaam ciissirpak usvituyartenruami ungungssini 

tamaitni Agayutem piliarini nunami arnaq 
aptaa, Agayun-qaa qanellruuq ner’arkaunritnilutek napanek 
tamalkuitnek naucetaarvigmelngurmek?” 
213 or Cush-aq (Mesopotamia-rmiu) wall'u Sudan-armiu. /2.17 or nallun- 
rillra assilriim wall'u assiilnguum, nallunrillra cam tamarmi k2 23 Arnaq 
... Angun, Hebrew-cetun aperyarak “arnaq” “Angun-llu” nepiik ayugerrlug- 
tuk. 
2.24 Mt 19.5; Mk 10.7-8; 1Co 6.16; Eph 531 3.1 Rev 12.9; 20.2 

2Arnam-llu ciissirpak kiugaa, “Neryugngaukuk napat 
acsaitnek naucetaarvigmelngurnek, 3taugaam Agayun qanell- 
ruuq, “Napam naucetaarviim qukaanelnguum acsainek 
ner'arkaunritutek, agturngaunaku-llu, tuaten pikuvtek 
tuquyuartutek.” 

“Ciissirpiim arnaq qanrutaa, “Tuqungaitutek. ->Agayun 
nallunrilami nerkuvtek tuaken napamek iitek uiciiqngagnek, 
Agayucetun! ayuglirilutek, nallunrirluku assilria assiilngug- 
llu.” 

SArnam tangrramiu napa tangssunaqluni acsai-llu 
neqkarnirluteng umyuarturinargellinian-llu, acsamek tegu- 
lluni ner’uq; uinga-llu cali cikiani nerluni. 7Nerngamek 
egmian ellanguk, elpekluku-llu matanggacirtek. Napat-llu 
cuyaitnek mingqulluki patukiurlutek ellmegnek. 

8Taum atakuani niitaak Ataneq Agayun piyuallrani nau- 
cetaarvigmi, niicamegnegu-llu iirlutek napat akuliitnun. ?Tua- 
llu Atanrem Agayutem qayagauraa angun apluku, “Nancit?” 

10 Kiugaa, “Niicamken naucetaarvigmi alinglua 1irtua 
matanggalliniama.” 

llAgayutem qanrutaa, “Kia matangganiaten? Inerquute- 
klemnek-qaa napam acsainek ner'uten?” 

12 Angutem kiugaa, “Arnam taitellerpet cikianga nerell- 
ruunga.” 

13Tya-llu Atanrem Agayutem arnaq aptaa, “Ciin waten 
pisit?” Arnam kiugaa, “Ciissirpiim iqluurlua ukvercanga 
nerua.” 


Agayutem Anucimirqecetaarutkani Qanrutkaa 


14Atanrem-llu Agayutem qanrutaa ciissirpak, “Aniqlaa- 
maciquten waten pillruavet; ungungssini tamalkuitni elpet 
kiivet aniqlaan aturciqan: Wak’nirnek ayagluten aurrluten 
taugaam pektelarciquten, urr’armek-llu neqenggerciquten 
unguvarpet taktaciatun. JIngluksaguceciigamtek elpet arnaq- 
llu, kinguverpetegnun eq’ukutellertek kinguvararkauluni; 


'3.5 or Agayun: wall'u agayutet ”3.5 or nallunrirluku assilria assiilnguq- 
llu: nallunrirluku ca tamalkuan. 
3.13 2 Co 11.3; 1 Ti 2.14 

arnam kinguvran qamiqun qiurqeciqaa, elpet-llu kitngiakun” 
kegciqan.” 'STuamta-llu arnaq qanrutaa, “Nangteqluten qing- 
alarciquten irniaqluten-llu. Tuaten ping’e’rpet uin aglumake- 
larciqan, elliin-llu atanirturciqaaten.” 

'7Angutmun-llu qanertuq, “Maligtaquavgu nulian ner- 
luten-llu acsamek neresqenritlemnek, waten piavet nuna 
aniqlaamaarkauguq. Cakviurluten nunam naugillrinek 
nerangnaq larciquten unguvarpet taktaciatun. !8Naugiciquq 
caarrlugnek cukilananek-llu, nerlararkauguten-llu yuilqum 
naunrainek. '?Cakviurluten kiiryugluten-llu caliaqeciqan 
nuna naugivkangnaqluku neqkarpenek uterrnatkarpenun 
nunamun. Nunamek piliaqumallruavet nunamun uterci- 
iquten.” 

*°Adam-aam-llu° nuliani aciraa Eve-amek,” aanakngateu 
yuut tamarmeng. *'Atanrem-llu Agayutem Adam-aankuk 
Eve-aq-llu aturarkiurak ungungssit amiitnek, at'elluki-Ilu. 


Adam-aankuk Eve-aq-llu Ayagcecimauk 
Naucetaarvigmek 


“Tua-llu Ataneq Agayun qanertuq, “Angun wangkucice- 
tun ayuqliriuq, nallunrirluku assiilngug assilria-llu.? Aarnar- 
quq cali tegulluni nernayukluni unguvanargelriim napam 
acsainek, unguvaarkaurcugngaluni akwarpak.” 23Tua-i 
Atanrem Agayutem anevkaraa naucetaarvigmek Eden-aamek 
nuna aulukesgelluku. 2+Calaralirneranun-llu naucetaarvim 
elkarciuq cherubim-agnek,” ekualriamek-llu nuussirpagmek, 
calligtaalriamek, ullagciigatevkarluku unguvanargelria napa. 





"3.15 or ellaita wall'u elliin. “3.20 Adam-aaq: or una ateq nalqigu- 
tenggertuq “yuulriit” Por Eve-aq una ateq nepenggertuq ayugerrlugluku 
Hebrew-cetun aperyaraq “unguvalria” yugnek pimalria ukuni kalikarni. 
“or nallunrirluku assilria assiilnguq-llu; nallunrirluku ca tamalkuan. 
"or unguvanggellriit piliaqumalriit. 

3.15 Rev 12.17 3.17-18 He 6.8 3.22 Rev 22.14 

